HANKIJA NIMI: **Tervise ja Heaolu Infosüsteemide Keskus**

Pakkumusettepaneku nimetus: „**Isikustatud sotsiaalmaksu andmete töötlemise tulevikulahenduste analüüs**“

Käesolevaga teeb Tervise ja Heaolu Infosüsteemide Keskus (hankija) Teile ettepaneku esitada pakkumus Isikustatud sotsiaalmaksu andmete töötlemise tulevikulahenduste analüüsitööde teostamiseks raamlepingu nr 3-9/3443-1 alusel.

**Pakkumus tuleb esitada hiljemalt 14.08.2023 kell 15.00 e-posti aadressile** ott.mihailov@tehik.ee.Pakkumus tuleb esitada eesti keeles.

Pakkumus esitatakse hankelepingu eseme tehnilises kirjelduses (lisa 1) toodud tööde teostamiseks. Alternatiivsete pakkumuste esitamine ei ole lubatav.

**Pakkumusena tuleb esitada**:

1. Tööde teostamiseks planeeritud meeskonnaliikmed isikuliselt, tuues välja ka meeskonnaliikmete rollid (vajadusel võib hankelepingu käigus Poolte kokkuleppel meeskonnaliikmeid lisada). Kui täitja lisab või asendab meeskonnaliikmeid, tuleb nende uute meeskonnaliimete kohta, kelle osas ei ole andmeid varem esitatud, lisada andmed riigihankes avaldatud vormil. Täitja saab tööde teostamisel kasutada üksnes selliseid meeskonnaliikmeid, kes vastavad riigihankes seatud tingimustele;
2. Tööde teostamise kogumaksumus etappide kaupa (ilma käibemaksuta);
3. Projektiplaan.

Alltöövõtjate kasutamisel tuleb pakkumuses vastav info välja tuua.

Töid tellitakse fikseeritud kogumaksumusega arvestuse põhiselt. Pakkumuse esitamisega kinnitab pakkuja, et lepingu tehnilises kirjelduses (lisa 1) välja toodud tähtaegadeks on teostatud punktides 3.1 ja 3.2 kirjeldatud eesmärgid ning punktis 4 kirjeldatud tulemid. Pakkujal ei ole õigust tööde teostamiseks nõuda täiendavat tasu või väljamakseid.

Küsimuste tekkimise korral palun võtke ühendust enne pakkumuse esitamise tähtaega aadressil ott.mihailov@tehik.ee.

**Pakkumusettepanekuga koos edastatavad dokumendid:**

Lisa 1. Tehniline kirjeldus;

Lisa 2. Hankelepingu projekt.